# Manual for Diskmontering

## Indledning

### Diskmontering

Panelprogrammet Diskmontering.

Diskmontering gør det muligt hurtigt at montere eller afmontere diverse typer af drev og filsystemer.

For at Diskmontering fungerer korrekt skal din systemadministrator konfigurere dit system på pasende vis. Se

fstab

5 for yderligere information om de nødvendige systemadministrationsopgaver.

### For at tilføje Diskmontering til et panel

For at tilføje Diskmontering til et panel, udfør de følgende trin:

1. Højreklik på panelet.

2. Vælg Tilføj til panel.

3. Rul ned igennem elementlisten i dialogen Tilføj til panel, vælg så Diskmontering.

4. Klik på Tilføj.

### Manuelt montere og afmontere filsystemer

Mange filsystemer på Linux og andre Unix-lignende systemer skal manuelt monteres og afmonteres.

Når et filsystem er monteret, så kan du læse og skrive til filsystemet. Når du er færdig med at arbejde med et filsystem, så skal du afmontere filsystemet.

Du skal afmontere eksterne drev, såsom diskettedrev og zip-diske, før du fjerner mediet, da Linux og andre Unix-lignende systemer ikke altid skriver ændringerne med det samme. Sådanne systemer mellemlagrer typisk ændringerne til disken, for at forbedre systemets hastighed.

Partitioner på faste drev, såsom harddiske, monteres typisk automatisk når din computer starter op, og afmonteres når din computer lukkes ned. Eksterne medier skal monteres og afmonteres manuelt, for eksempel af Diskmontering.

Nogle systemer kan også automatisk montere nogle eksterne medier (såsom USB og IEEE1394-diske). Disse enheder kan også vises i Diskmontering, så du kan afmontere dem, når du er færdig og tilbyde en visuel indikation om at de er til stede.

## Brug

### For at vise navnet og monteringsstatus for et drev

For at vise navnet og monteringsstatus for et drev, flyt musemarkøren til drevikonet i panelet. Et værktøjsfif viser navnet og monteringsstatus for drevet.

### At montere, afmontere eller skubbe et drev ud

For at montere et drev, klik på drevikonet i panelet og vælg så indstillingen Monter drev.

For at afmontere et drev, klik på drevikonet i panelet og vælg så indstillingen Afmonter drev, eller hvis enheden er et cd-rom-drev, kan det være navngivet Skub drev ud

### For at gennemse indholdet af et drev

For at bruge en filhåndtering til at gennemse indholdet af et drev, klik på drevikonet i panelet, vælg så Åbn drev.

Du kan kun gennemse indholdet af et monteret drev.