# Panduan Laporan Cuaca

## Pengenalan

### Laporan Cuaca

Menunjukkan Laporan Cuaca. Mengandungi ikon cuaca dan suhu semasa

Laporan Cuaca memuat turun maklumat cuaca dari pelayan U.S. National Weather Service (NWS), termasuklah Interactive Weather Information Network (IWIN) dan lain-lain perkhidmatan cuaca. Anda boleh guna Laporan Cuaca untuk memaparkan maklumat cuaca semasa dan ramalan cuaca pada komputer anda.

Jika komputer anda berada disebalik dinding api, anda mesti guna pelayan proksi untuk mencapai pelayan cuaca. Untuk konfigurkan Desktop MATE menggunakan pelayan proksi, guna alat keutamaan anda untuk tentukan pelayan proksi rangkaian untuk sambungan Internet.

Laporan Cuaca memaparkan maklumat berikut bagi lokasi lalai, atau lokasi yang anda tentukan:

- Satu ikon cuaca yang mewakili keadaan cuaca am. Sila rujuk mateweather-introduction-icons.

- Suhu semasa.

### Ikon cuaca dalam Panel

Ikon | Keterangan
Siang Cerah Malam Cerah | Keadaan cerah dan tiada awan.
Siang Sedikit Mendung Malam Sedikit Mendung | Keadaan sedikit mendung.
Mendung | Keadaan mendung.
Kabut | Keadaan berkabut atau mendung.
Hujan | Keadaan hujan atau basah.
Salji | Keadaan bersalji.
Ribut | Keadaan ribut.

### Menambah Laporan Cuaca ke dalam Panel

Untuk menambah Laporan Cuaca ke dalam panel, buat langkah-langkah berikut:

1. Klik-kanan pada panel.

2. Pilih Tambah ke dalam Panel.

3. Tatal ke bawah senarai item di dalam dialog Tambah ke Panel, kemudian pilih Laporan Cuaca.

4. Klik Tambah.

## Keutamaan

Dialog keutamaan boleh dicapai dengan mengklik-kanan pada Laporan Cuaca di dalam panel.

### Menu Laporan Cuaca

Menu Konteks

### Mengubah Lokasi Tertentu

#### Keutamaan Lokasi

Keutamaan Lokasi

Bila anda menambah Laporan Cuaca ke dalam panel buat kali pertama, aplikasi memaparkan cuaca untuk Pittburgh, Pennsylvania secara lalai. Untuk memaparkan cuaca lokasi lain, buat langkah-langkah berikut:

1. Klik-kanan pada aplikasi.

2. Pilih Keutamaan melalui menu timbul aplikasi. Aplikasi memaparkan dialog Keutamaan Cuaca.

3. Pilih tab Lokasi. Seksyen bertab Lokasi mengandungi satu senarai wilayah bergeografik, subwilayah, dan lokasi khusus.

4. Klik pada anak panah bersebelahan wilayah untuk memaparkan subwilayah di dalam wilayah tersebut.

5. Klik pada anak panah bersebelahan subwilayah untuk memaparkan lokasi di dalam subwilayah.

6. Klik pada lokasi. Semasa aplikasi mendapatkan maklumat cuaca bagi lokasi baharu, tip alatan "Mengemaskini" dipaparkan jika anda letak penuding tetikus di atas ikon.

7. Klik Tutup untuk menutup dialog Keutamaan Cuaca.

Anda boleh menggelintar dengan masukkan nama bandar ke dalam medan Cari. Bagi bandar berhampiran atau kecil, ataupun tanpa kemudiahan lapangan terbang anda perlu memilih bandar tersedia yang terhampir di dalam wilayah.

### Mengemaskini Maklumat Cuaca

Untuk mengemaskini maklumat cuaca yang dipapar dalam panel, klik-kanan pada ikon kemudian pilih Kemaskini.

Untuk mengemaskini maklumat cuaca pada sela tetap, buat langkah-langkah berikut:

1. Pergi ke menu klik-kanan dan pilih Keutamaan.

2. Dalam dialog Keutamaan Cuaca di bawah tab Am, pilih pilihan Kemaskini secara automatik setiap ... minit.

3. Guna kotak angka untuk tentukan sela yang mana Laporan Cuaca terima maklumat dikemaskini daripada pelayan cuaca. Lalai ialah pemeriksaan setiap tiga puluh minit.

4. Klik Tutup untuk menutup dialog Keutamaan Cuaca.

### Mengubah Unit

#### Keutamaan Am

Keutamaan Am

Pergi ke menu klik-kanan dan pilih Keutamaan. Pada dialog Keutamaan Cuaca di bawah tab Am, pilih unit pengukuran yang dikehendaki.

Terdapat beberapa unit pengukuran tersedia, termasuklah metrik, imperial, SI dan lain-lain. Lalai yang digunakan adalah berdasarkan wilayah di diami, berdasarkan lokasi anda.

## Perincian

Untuk melihat maklumat terperinci cuaca, klik-kanan pada Laporan Cuaca, kemudian pilih Perincian. Laporan Cuaca akan paparkan dialog Perincian. Dialog Perincian mengandungi seksyen bertab lalai seperti berikut:

- Keadaan Semasa

- Ramalan

- Peta Radar (pilihan)

### Keadaan Semasa

#### Perincian Laporan Cuaca

Perincian Laporan Cuaca

Seksyen bertab Keadaan Semasa memaparkan maklumat berikut:

Bandar | Lokasi yang mana keadaan cuaca semasa diterap.
Kemaskini terakhir | Waktu ketika keadaan cuaca terakhir dikemaskini pada pelayan cuaca.
Keadaan | Keadaan cuaca am.
Langit | Keadaan langit am.
Suhu | Suhu semasa.
Takat embun | Suhu berlakunya embun.
Kelembapan | Peratus kelembapan dalam atmosfera.
Angin | Arah dan kelajuan angin.
Tekanan | Tekanan atmosfera.
Ketampakan | Jarak penglihatan yang ditentukan oleh keadaan cahaya dan atmosfera.
Matahari Naik | Waktu matahari naik yang dikira untuk lokasi anda.
Matahari Terbenam | Waktu matahari terbenam yang dikira untuk lokasi anda.

Matahari terbit dan terbenam dikira secara setempat dari maklumat latitud dan longitud yang tersimpan pada komputer anda. Beberapa syarat, seperti biasan cahaya menerusi udara, adalah sukar dikira. Hasilnya nilai yang dikira untuk matahari terbit dan terbenam mungkin berbeza sehingga 10 minit.

### Ramalan

Seksyen bertab Ramalan memaparkan ramalan untuk lokasi pada masa akan datang, biasanya sehingga lima hari berikutnya.

Ramalan hanya tersedia pada beberapa lokasi di U.S, Australia dan United Kingdom.

### Peta Radar

Secara lalai, seksyen bertab Peta Radar tidak dipaparkan dalam dialog Ramalan. Laporan Cuaca memuat turun peta radar dari www.weather.com. Jika peta radar tidak tersedia dari www.weather.com, Laporan Cuaca akan memaparkan simbol tanda soal. Untuk pergi ke laman sesawang www.weather.com, klik pada butang Lawati Weather.com.

Untuk membenarkan peta radar, buat langkah-langkah berikut:

1. Pergi ke dialog Keutamaan Cuaca dengan memilih Keutamaan dalam menu klik-kanan.

2. Dalam tab Am, pilih pilihanBenarkan peta radar.

3. Secara lalai, Laporan Cuaca memuat turun peta radar dari www.weather.com. Pilih pilihan Guna alamat suai untuk peta radar untuk memaparkan peta radar dari alamat Internet lain. Anda mesti taip alamat di dalam kotak teks Alamat.

Kebanyakan lokasi tidak takrifkan peta radar secara lalai, terutamanya diluar U.S. Kebanyakan lokasi memerlukan anda tentukan URL suai, jika anda masih mahukan peta radar.