# Panduan Pelet Aksara

## Pengenalan

### Pelet Aksara

Pelet Aksara

Pelet Aksara menyediakan satu cara mudah untuk mencapai aksara yang tiada dalam papan kekunci anda, seperti aksara teraksen, simbol matematik, simbol khas, dan tanda baca. Anda boleh menyisip aksara dari aplet ke dalam rentetan teks, sebagai contoh dalam dokumen teks atau dalam baris perintah. Anda boleh suaikan kandungan aplet untuk memenuhi keperluan anda.

Pelet Aksara menyokong pengekodan aksara UTF-8 supaya anda dapat guna pelet untuk dipapar atau menyalin mana-mana aksara Unikod.

### Menambah Pelet Aksara ke dalam Panel

Untuk menambah Pelet Aksara ke dalam panel, buat langkah-langkah berikut:

1. Klik-kanan pada panel.

2. Pilih Tambah ke dalam Panel.

3. Tatal ke bawah senarai item di dalam dialog Tambah ke Panel, kemudian pilih Pelet Aksara.

4. Klik Tambah.

## Mendapatkan Aksara

Ketika anda menambah Pelet Aksara ke dalam panel buat kali pertama, aplikasi memaparkan pelet aksara lalai. Oleh itu, anda boleh memilih satu aksara dari pelet lalai, atau anda juga boleh memilih aksara dari pelet pra-takrif aksara. Setiap pelet pra-takrif aksara dikaitkan dengan aksara piawai dalam papan kekunci anda.

### Memilih Aksara

Untuk memilih satu aksara dari pelet dan menyisipnya ke dalam rentetan teks, buat langkah-langkah berikut:

1. Pada pelet, klik aksara yang dikehendaki. Butang aksara ditekan menunjukkan aksara tersebut telah dipilih.

2. Pergi ke lokasi dalam aplikasi yang mahu dimasukkan aksara tersebut dan klik-tengah untuk menyisipnya. Anda juga boleh menampal aksara ke dalam aplikasi jika aplikasi tersebut membenarkan anda tampal melalui papan keratan.

   Anda boleh ulangi penyisipan melalui kaedah klik-tengah sebanyak mana yang dikehendaki sehingga anda nyapilih aksara atau pilih teks dalam aplikasi lain. Anda juga boleh terus menampal aksara melalui papan keratan sehinggalah anda menyahpilih aksara atau menyalin ke papan keratan dari aplikasi lain.

Untuk menyahpilih aksara, klik ia sekali lagi atau klik aksara lain.

Sesetengah aplikasi tidak membenarkan anda tampal aksara tertentu.

### Memaparkan Pelet Pra-takrif Aksara

Anda boleh mengubah aksara yang terpapar dalam aplikasi melalui pelet lalai ke dalam pelet pra-takrif aksara. Untuk memaparkan pelet pra-takrif aksara, buat langkah-langkah berikut:

1. Klik pada butang Pelet sedia ada di dalam aplikasi, anak panah ke bawah di sebelah kiri.

2. Klik pada pelet yang mahu dipaparkan.

Anda boleh memilih aksara yang diperlukan dari pelet aksara yang dipapar dalam aplikasi, kemudian sisip aksara ke dalam rentetan teks anda.

### Kekunci Aksara

Carta berikut menyenaraikan aksara papan kekunci dan kumpulan aksara berkaitan mereka. Aksara papan kekunci tersenarai dalam lajur pertama bagi setiap seksyen di dalam carta. Kumpulan aksara yang berkaitan dengan setiap aksara papan kekunci ditunjukkan dalam lajur yang lain.

#### Kumpulan Aksara Berkaitan Dengan Kekunci Papan Kekunci

Menunjukkan kumpulan aksara berkaitan dengan pelbagai kekunci papan kekunci.

## Menyuaikan Pelet Aksara

### Keutamaan Pelet Aksara

Keutamaan Pelet Aksara

### Mengkonfigur Pelet

Untuk mengkonfigur Pelet Aksara, klik-kanan pada aplet, kemudian pilih Keutamaan. Dialog Keutamaan Pelet Aksara mengandungi kotak senarai Pelet, menyenaraikan pelet yang tersedia melalui aplet. Untuk menutup dialog Keutamaan Pelet Aksara, klik Tutup.

- Untuk menambah pelet baharu ke dalam aplet, klik pada butang Tambah. Sila rujuk charpick-default-new untuk maklumat lanjut.

- Untuk memadam pelet dari aplet, pilih pelet, kemudian klik butang Padam.

- Untuk mengubahsuai pelet, pilih satu pelet, kemudian klik pada butang Sunting. Ubahsuai pelet di dalam dialog Sunting Pelet, kemudian klik OK.

### Menetapkan Pelet Aksara Baharu

Anda boleh gunakan aplikasi pemilihan aksara seperti Peta Aksara untuk menetapkan pelet aksara baharu. Sebagai contoh, untuk mencipta pelet baharu dengan Peta Aksara, buat langkah-langkah berikut:

1. Klik-kanan pada aplet, kemudian pilih Keutamaan. Dialog Keutamaan Pelet Aksara dipaparkan.

2. Klik pada butang Tambah dan dialog Tambah Pelet dipaparkan.

3. Buka Peta Aksara, kemudian pilih aksara yang mahu dipaparkan dalam pelet baharu. Anda boleh memilih sehingga 25 aksara.

4. Salin kandungan kotak teks Teks untuk disalin melalui Peta Aksara ke kotak teks Pelet dalam tetingkap Tambah Pelet.

5. Klik OK.

Pelet Aksara menambah pelet aksara baharu ke dalam senarai pelet yang ada.