# Panduan Pemantau Penskalaan Frekuensi CPU

## Pengenalan

### Pemantau Penskalaan Frekuensi CPU

Pemantau Penskalaan Frekuensi CPU menyediakan satu cara mudah untuk memantau Penskalaan Frekuensi CPU bagi setiap CPU.

Untuk menambah Pemantau Penskalaan Frekuensi CPU ke dalam panel, buat langkah-langkah berikut:

1. Klik-kanan pada panel.

2. Pilih Tambah ke dalam Panel.

3. Tatal ke bawah senarai item di dalam dialog Tambah ke Panel, kemudian pilih Pemantau Penskalaan Frekuensi CPU.

4. Klik Tambah.

Malangnya, penskalaan frekuensi CPU buat masa ini hanya boleh dipantau pada komputer Linux yang ada sokongan dalam kernel. Ia boleh menyokong beberapa generasi antaramuka penskalaan frekuensi yang ada di dalam kernel.

Jika tiada sokongan penskalaan frekuensi CPU di dalam sistem, Pemantau Penskalaan Frekuensi CPU hanya boleh memaparkan frekuensi CPU semasa.

Jika penskalaan frekuensi CPU disokong di dalam sistem, Pemantau Penskalaan Frekuensi CPU memaparkan ikon CPU dengan palang kemajuan. Keadaan palang kemajuan mewakili frekuensi CPU semasa yang boleh diubah sehingga ke frekuensi maksimum.

Secara lalai, Pemantau Penskalaan Frekuensi CPU memaparkan frekuensi CPU semasa sebagai nilai dalam Hertz (ukuran piawai bagi frekuensi), tetapi boleh dikonfigur untuk paparkan dalam bentuk peratus. Maklumat lanjut bagaimana hendak mengkonfigur Pemantau Penskalaan Frekuensi CPU boleh dirujuk di cpufreq-applet-prefs.

Setiap kejadian Pemantau Penskalaan Frekuensi CPU hanya boleh memantau satu CPU. Anda mesti mulakan satu kejadian Pemantau Penskalaan Frekuensi CPU untuk setiap CPU yang mahu dipantau jika dalam sistem pemproses berbilang (SMP).

### Memahami Ikon

Pemantau Penskalaan Frekuensi CPU mempunyai beberapa siri ikon yang mewakili aras penskalaan semasa pemproses yang dipantau secara grafik. Iaitu:

Ikon | Keterangan
Kuasa 100% | CPU dijalankan pada, atau hampir pada, daya pemprosesen 100%
Kuasa 75% | CPU dijalankan pada, atau hampir pada, daya pemprosesen 75%
Kuasa 50% | CPU dijalankan pada, atau hampir pada, daya pemprosesen 50%
Kuasa 25% | CPU dijalankan pada, atau hampir pada, daya pemprosesen 25%

### Pemilih Frekuensi dan Pengawal

Kefungsian Pemilih Frekuensi mungkin tidak tersedia pada Desktop MATE anda secara lalai. Sila rujuk pentadbir sistem anda, dokumentasi pembekal, atau dokumentasi yang disertakan dengan perisian ini.

Untuk menetapkan frekuensi CPU, klik(-kiri) pada pemantau dan satu menu akan ditunjukkan. Menu ini akan menawarkan satu senarai frekuensi dan/atau pengawal frekuensi untuk komputer anda.

Anda boleh memilih sama ada mahu menunjukkan frekuensi atau pengawal yang ada di dalam Keutamaan. Sila rujuk cpufreq-applet-prefs untuk maklumat lanjut.

#### Pemilih frekuensi hanya menunjukkan frekuensi

#### Pemilih frekuensi menunjukkan kedua-dua frekuensi dan pengawal

## Keutamaan

Untuk konfigur Pemantau Penskalaan Frekuensi CPU, klik-kanan pada aplet, kemudian pilih Keutamaan dari menu timbul.

Dialog Keutamaan mengandungi komponen berikut:

### Dialog Keutamaan Pemantau Penskalaan Frekuensi CPU

Dialog keutamaan Pemantau Penskalaan Frekuensi CPU

CPU Terpantau (hanya dalam sistem pemproses berbilang)

- Guna senarai tarik-turun ini untuk memilih CPU yang mahu dipantau.

  ### Memilih CPU untuk dipantau

  Pemilih CPU dialog keutamaan Pemantau Penskalaan Frekuensi CPU

  Pilihan CPU Terpantau hanya akan muncil pada sistem pemproses berbilang (SMP).

Tunjuk dalam Mod

- Guna senarai tarik-turun ini untuk memilih mod yang anda mahu aplet paparkan. Mod yang ada adalah: Grafik, Teks dan kedua-dua (Grafik dan Teks)

Tunjuk frekuensi CPU sebagai frekuensi

- Pilih pilihan ini untuk paparkan frekuensi CPU semasa.

Tunjuk unit frekuensi

- Pilih pilihan ini untuk papar atau tidak unit frekuensi dalam mod frekuensi.

Tunjuk frekuensi CPU dalam peratus

- Pilih pilihan ini untuk paparkan frekuensi CPU dalam bentuk peratus.

Tunjuk menu

- Pilihan ini membolehkan anda tentukan maklumat yang hendak ditunjukkan dalam tarik-turun pemilih frekuensi (sila rujuk mate-cpufreq-selector). Anda boleh pilih untuk paparkan Frekuensi, Pengawal atau kedua-dua Frekuensi dan Pengawal.

  ### Pemilih dikonfigur untuk Frekuensi dan Pengawal

  Pemilih pengawal CPU