# Panduan Pemantau Cas Bateri

## Pengenalan

### Aplet Pemantau Cas Bateri

Aplet Pemantau Cas Bateri.

Pemantau Cas Bateri menunjukkan status mana-mana bateri di dalam komputer riba anda. Pemantau dapat memberitahu kapasiti berbaki secara visual dan peratus, serta membuat anggaran masa berbaki berdasarkan kadar penggunaan semasa.

### Menambah Pemantau Cas Bateri ke dalam Panel

Untuk menambah Pemantau Cas Bateri ke dalam panel, buat langkah-langkah berikut:

1. Klik-kanan pada panel.

2. Pilih Tambah ke dalam Panel.

3. Tatal ke bawah senarai item di dalam dialog Tambah ke Panel, kemudian pilih Pemantau Cas Bateri.

4. Klik Tambah.

Bentangan aplet Pemantau Cas Bateri berbeza kerana mengikut saiz dan jenis panel yang aplet duduki.

### Bahagian Belakang Pengurusan Kuasa

Pemantau bateri menyokong sebilangan bahagian belakang pengurusan kuasa. Jika tersedia, pemantau akan cuba gunakan antaramuka upower freedesktop.org. Jika tiada atau tidak disokong dalam platform anda, ia akan kembali ke HAL (Lapisan Pemisahan Perkakasan) freedesktop.org. Sekiranya kedua-duanya tidak disokong, pemantau bateri akan cuba mencapai terus ke sistem pengurusan kuasa.

Bukan semua bahagian belakang pengurusan kuasa tersedia untuk semua pembekal, dan sesetengah pembekal menambah bahagian belakang tambahan mereka sendiri untuk plafform dan perkakasan tertentu. Jika pemantau bateri telah tersilap lapor maklumat dari bateri anda sila rujuk battstat-troubleshooting.

### Mendapatkan Bantuan

Jika pemantau bateri tidak berfungsi sepertimana yang diharapkan, sila rujuk sumber tambahan ini:

- battstat-troubleshooting;

- Senarai mel MATE

## Keutamaan

Untuk membuka keutamaan pemantau, klik-kanan pada pemantau dalam panel dan kemudian pilih Keutamaan

### Menu konteks (klik-kanan) Pemantau Cas Bateri

Menu konteks Pemantau Cas Bateri

### Dialog Keutamaan

Dialog Keutamaan

Penampilan

- Paparan padat

- Paparan ini hanya menunjukkan satu grafik dalam panel, sama ada bateri menegak untuk menunjukkan kapasiti berbakinya atau plag untuk menunjukkan komputer riba anda telah disambung dengan sumber kuasa luar.

  ### Paparan padat

  Paparan Padat

  Paparan padat ialah paparan lalai untuk pemantau seperti dalam MATE 2.12.

Paparan terluas

- Paparan terluas ialah penampilan lama dari versi terdahulu MATE. Ia mempunyai grafik lebih besar untuk bateri dan grafik berasingan untuk menunjukkan apakah keadaan bateri di dalamnya.

  ### Paparan terluas

  Paparan Terluas

Tunjuk masa/peratus

- Memilih pilihan ini akan paparkan satu dari dua jenis maklumat. Tunjuk masa berbaki akan memberitahu berapa jam dan minit sehingga bateri sepenuhnya didiscas atau dicas semula. Tunjuk peratus berbaki akan memberitahu peratus cas berbaki di dalam bater.

Pemberitahuan

- - Beri amaran jika cas bater jatuh pada

    Pemilihan pilihan ini akan menyebabkan dialog amaran dipaparkan bilamana bateri komputer riba anda mencapai nilai tertentu, sama ada peratus berbaki atau bilangan minit berbaki. Ini menunjukkan amaun cas berbaki dalam bateri anda tersangat rendah. Anda boleh singkirkan dialog amaran ini, sebaliknya ia akan hilang secara automatik ketika anda memalam plag kuasa pada komputer riba anda.

  - Maklum bila bateri sepenuhnya dicas semula

    Memilih pilihan ini akan memaklumkan ketika kuasa bateri anda sepenuhnya dicas semula. Jika anda telah kompil Pemantau Cas Bateri dengan sokongan libnotify satu pemberitahuan tak-ganggu akan timbul dari pemantau di atas panel.

## Pencarisilapan

Oleh kerana kerumitan pengurusan kuasa dan perbezaan besar diantara setiap jenis sistem pengurusan kuasa yang berlainan, menyahpepijat ralat dalam pemantau bateri agak sukar. Anda perlu mengenalpasti sama ada ralat tersebut wujud dalam pemantau bateri atau merupakan pepijat dalam maklumat yang telah disediakan oleh komputer anda.

Maklumat berikut mungkin berguna untuk pencarisilapan berkenaan permasalahan dengan pemantau bateri anda. Jika anda temui pepijat berkaitan Pemantau Cas Bateri (yang bukan disebabkan oleh maklumat salah yang dilaporkan oleh ACPI), sila laporkannya.

### Menentukan bahagian belakang

Jika anda menggunakan antaramuka upower, atau Lapisan Pemisahan Perkakasan (sila rujuk battstat-power-backends) maka ia akan ditunjukkan dalam dialog perihal dengan diletakkan satu tanda bintang disebelah pengarang bahagian belakang HAL.

#### Tanda jika anda mahu guna bahagian belakang HAL

Paparan Terluas

Lain-lain bahagian belakang tidak menunjukkan ia telah digunakan, jadi anda perlu meneka berdasarkan pada perkakasan anda. Kebanyakan komputer riba modern menggunakan ACPI sebagai bahagian belakang. Ia juga merupakan bahagian belakang dengan sejumlah besar ketaktekalan.

### Memeriksa maklumat ACPI

Jika anda menggunakan bahagian belakang ACPI untuk Pemantau Cas Bateri, adalah penting memeriksa sama ada ACPI memberikan maklumat yang betul. Jika tidak, maka anda perlu menatar DSDT anda atau perkara lain yang berkaitan dengan ACPI.

#### Contoh output ACPI

    [rupert@laptop ~]$ cat /proc/acpi/battery/BAT1/info
    present:                 yes
    design capacity:         41040 mWh
    last full capacity:      37044 mWh
    battery technology:      rechargeable
    design voltage:          10800 mV
    design capacity warning: 745 mWh
    design capacity low:     0 mWh
    capacity granularity 1:  10 mWh
    capacity granularity 2:  10 mWh
    model number:            G71C00056110
    serial number:           0000000008
    battery type:            Li-ION
    OEM info:
    [rupert@laptop ~]$ cat /proc/acpi/battery/BAT1/state
    present:                 yes
    capacity state:          ok
    charging state:          discharging
    present rate:            11232 mW
    remaining capacity:      27140 mWh
    present voltage:         11400 mV
    [rupert@laptop ~]$

Anda boleh mengira peratus berbaki secara pantas iaitu kapasiti berbaki dibahagia dengan kapasiti penuh terakhir, begitu juga dengan masa berbaki iaitu kapasiti berbaki dibahagi dengan kadar semasa.

### Lapisan Pemisahan Perkakasan (HAL)

Anda boleh memeriksa sama ada bateri anda dikesan menerusi HAL dengan perintah `hal-device-manager`. Jika bateri anda tidak dikesan dengan HAL atau maklumat salah dilaporkan, anda boleh melumpuhkan bahagian belakang HAL dengan menetapkan kunci GSetting.

Pilih Penyunting Konfigurasi menerusi menu Aplikatsi, di bawah Alatan Sistem. Gelintar nilai kunci `OAFIID:MATE_BattstatApplet` yang sepatutnya berada dalam laluan `/apps/panel/applets`.

Dengan menggangap laluan ialah `/apps/panel/applets/applet_1`. Dalam `/apps/panel/applets/applet_1/prefs` tambah Kunci Baharu... dipanggil no_hal dan tetapkannya dengan nilai boolean true. Tindakan ini akan melumpuhkan penggunaan HAL (sila rujuk battstat-troubleshooting-backends untuk ketahui bagaimana untuk memeriksanya).