# Panduan Aplet Netspeed V1.3

## Perihal Aplet Netspeed

### Netspeed

Netspeed.

### Netspeed menunjukkan jumlah dalam panel 48px.

Netspeed menunjukkan jumlah dalam panel 48px.

Aplet Netspeed memaparkan trafik rangkaian pada peranti tertentu seperti eth0, ppp0, plip0, dll. Selain itu ia menyediakan maklumat berkenaan konfigurasi peranti rangkaian.

### Ikon Netspeed dalam Panel

Ikon | Keterangan
Gelung Balik | Antaramuka Gelung Balik.
Ethernet | Sambungan Ethernet.
PPP | Sambungan Protokol Titik ke Titik.
Tanpa Wayar | Sambungan tanpa wayar.
PLIP | Sambungan Protokol Internet Talian Selari

### Menambah Aplet Netspeed ke dalam Panel

Untuk menambah Aplet Netspeed ke dalam panel, buat langkah-langkah berikut:

1. Klik-kanan pada panel.

2. Pilih Tambah ke dalam Panel.

3. Tatal ke bawah senarai item di dalam dialog Tambah ke Panel, kemudian pilih Aplet Netspeed.

4. Klik Tambah.

## Tetapan

### Tetapan Aplet Netspeed

Tetapan Aplet Netspeed.

Dalam dialog ini anda boleh ubah tetapan Aplet Netspeed:

- Peranti rangkaian: Pilih peranti rangkaian yang mana aplet patut pantau melalui senarai timbul-turun kotak kombo. Biasanya semua peranti yang ada tersenarai, namun anda boleh masukkan sendiri jua.

- Sela kemaskini: Masukkan tempoh antara dua kemaskini aplet.

- Saiz fon label: Masukkan saiz teks yang dipaparkan di dalam aplet.

- Menunjukkan jumlah selain dari masuk dan keluar: Jika anda tanda kotak ini maka aplet akan menunjukkan jumlah bagi kadar masuk dan keluar. Aplet hanya mengambil separuh ruang dalam panel sahaja.

- Tunjuk bit/s (b/s) selain dari bait/s (B/s): Tanda ini jika anda mahu aplet memaparkan bit per saat selain dari bait/s.

- Ubah ikon berdasarkan peranti terpilih: Biasanya aplet akan menunjukkan satu ikon yang mewakili jenis peranti rangkaian yang anda pantau. Jadi ia akan menunjukkan rupa telefon untuk sambungan Titik ke Titik (ppp - modem, dll), kad rangkaian untuk Ethernet (eth), dll. Jika ini dinyahtanda, aplet akan sentiasa tunjukkan ikon kad rangkaian, tidak kira peranti apakah yang anda pantau.

- Sentiasa pantau peranti bersambung, jika boleh: Bila sambungan anda terputus atau bermasalah, Aplet Netspeed akan mencari yang lain untuk dipantau.

## Dialog perincian

Dialog perincian

Dialog ini menunjukkan beberapa maklumat berguna pada konfigurasi peranti rangkaian anda.

- Alamat Internet: Alamat IP (Protokol Internet) bagi peranti rangkaian.

- Topeng Internet: Topeng Internet yang bergantung pada saiz LAN anda (Local Area Network). Nilai biasa ialah 255.255.255.0 (bsgi rangkaian kelas C).

- Alamat Perkakasan: Biasanya dirujuk sebagai alamat fizikal atau MAC (Media Access Control). Pengecam unik sejagat untuk kad rangkaian anda.

- Alamat P-t-P: Alamat internet bagi "sisi lain" sambungan PPP (Point to Point Protocol) anda.

- Bait masuk: Amaun bait yang mana peranti rangkaian terima semenjak ia bersambung dengan rangkaian.

- Bait keluar: Amaun bait yang mana peranti rangkaian telah hantar semenjak ia bersambung dengan rangkaian.